**"Прокуратура туралы" Конституциялық заңының жобасы тұжырымдамасының жобасы**

1. **Заң жобасының атауы.**

"Прокуратура туралы" Конституциялық заңы

1. **Заң жобасын әзірлеу қажеттігінің негіздемесі**

Мемлекет басшысы 2022 жылғы 16 наурыздағы "Жаңа Қазақстан: жаңару мен жаңғыру жолы" атты Қазақстан халқына Жолдауында заңдылықты арттыру және құқық қорғау қызметін жүйелі түрде күшейту үшін Прокуратура туралы Жеке Конституциялық заң қабылдау талап етілетінін атап өтті *(Қазақстан Республикасы Президентінің 2022 жылғы 29 наурыздағы № 847 Жарлығымен бекітілген а. ж. 16 наурыздағы Жолдауды іске асыру жөніндегі Жалпыұлттық іс-шаралар жоспарының 18-тармағы)*.

Қазіргі заманғы сын-қатерлер прокуратураның құқық қорғау әлеуетін күшейтуді және жоғары қадағалау органын жаңғыртуды, прокурорлар қызметінің кепілдіктерін нығайтуды талап етеді.

"Прокуратура туралы" жаңа Конституциялық заңда *(бұдан әрі - заң жобасы)* заңдылықты сақтауды неғұрлым тиімді қамтамасыз етуге, азаматтардың құқықтары мен бостандықтарын, бизнестің, қоғам мен мемлекеттің мүдделерін қорғауға және қалпына келтіруге мүмкіндік беретін пәрменді құралдар мен тетіктерді бекіту қажет.

Қазақстан Республикасы Президентінің 2021 жылғы 15 қазандағы № 674 Жарлығымен бекітілген Қазақстан Республикасының 2030 жылға дейінгі құқықтық саясат тұжырымдамасы прокуратураның адам құқықтарын қорғау және құқықтық тәртіпті нығайту мәселелеріндегі түйінді рөлін атап көрсете отырып, "мемлекеттің осы саладағы құқықтық саясаты прокуратураның құқық қорғау жүйесінің барлық түрлерін пайдалана отырып, оны елдің құқық қорғау жүйесінің өзегі ретінде тікелей үйлестіруі кезінде іске асырылатын конституциялық функциялары болады" деп көздейді..».

Прокуратура органдарының мәртебесін нығайту жөніндегі ұсынымдар Еуропалық прокурорлардың Консультативтік Кеңесінің (ЕПКК) құжаттарында да бар. Осылайша, ЕПКК № 13 (2018) қорытындысының 13-тармағында прокурорлардың тәуелсіздігі, есептілігі және этикасы ұлттық заңнамада немесе тіпті елдің конституцияларында көзделген прокурорлар статутына енгізілген ұғымдар болуы тиіс деп көзделген.

**3. Жария талқылау нәтижелері**

|  |  |  |
| --- | --- | --- |
| Р/с№ | Ұсынылған шешім | Қоғамның (нысаналы топтардың) көзқарасы |
| 1. | Прокуратура актілерінің жүйесін ретке келтіру | Қолдау тапты |
| 2. | Прокуратура қызметінің құқықтық кепілдіктерін күшейту  | Қолдау тапты |
| 3 | Прокуратура органдарының құқық шығару функциясын ретке келтіру | Қолдау тапты |
| 4 | Қадағалаудың әрбір бағыты бойынша прокурордың өкілеттіктерін нақтылау | Қолдау тапты |
| 5 | Мемлекетте заңдылық пен құқықтық тәртіпті қамтамасыз ету бойынша прокуратураның үйлестіруші рөлін нығайту | Қолдау тапты |
| 6 | Прокуратура органдарының құқық қорғау институттарымен *(Адам құқықтары жөніндегі уәкілмен)*, сондай-ақ жұртшылықпен *(БАҚ, ҰАТ және т. б.)* өзара іс-қимылын күшейту | Қолдау тапты |
| 7 | Прокуратура-азаптауларды тергеу жөніндегі уәкілетті орган | Қолдау тапты |
| 8 | Прокуратура органдарын қаржыландыру жүйесін қайта қарау қажеттілігі | Қолдау тапты |
| 9 | Прокуратура органдары қызметкерлері мен жұмыскерлерінің материалдық-құқықтық қорғалуын нығайту | Қолдау тапты |

1. **Заң жобасының қабылдау мақсаттары.**

Заң жобасы Мемлекет басшысының 2022 жылғы 16 наурыздағы "Жаңа Қазақстан: жаңару мен жаңғыру жолы" атты Қазақстан халқына Жолдауында берген тапсырмаларын, сондай-ақ Қазақстан Республикасы Президентінің 2022 жылғы 29 наурыздағы № 847 Жарлығымен бекітілген а. ж. 16 наурыздағы Жолдауды іске асыру жөніндегі Жалпыұлттық іс-шаралар жоспарының 18-тармағын орындау мақсатында әзірленеді.

Қазіргі заманғы сын-қатерлер прокуратураның құқық қорғау әлеуетін күшейтуді және жоғары қадағалау органын жаңғыртуды, прокурорлар қызметінің кепілдіктерін нығайтуды талап етеді.

1. **Заң жобасын реттеу нысанасы.**

Заң жобасының реттеу нысаны болып прокуратура органдары, сондай-ақ прокуратура органдарының қадағалау қызметімен байланысты құқықтық қарым-қатынастар болып табылады.

1. **Заң жобасының құрылымы мен мазмұны.**

Заң жобасы 7 тарау мен 50 баптан тұрады және «Құқықтық актілер туралы» Заңның 23 бабында көзделген талаптарына сәйкес келеді.

Заң жобасының мазмұны келесі мақсаттарға жетуге бағытталған.

Заң жүзінде азаптаумен байланысты қылмыстарды тергеудегі жүйелі тәсілдерді енгізу жөніндегі Мемлекет басшысының тапсырмасы іске асырылады.

Мемлекетте заңдылық пен құқықтық тәртіпті қамтамасыз ету бойынша прокуратураның үйлестіруші рөлін жоғарлату, прокуратура органдарының, оның ішінде әскери және көліктегі прокуратураларының өкілеттіктерін, мақсаттары мен құзыретін қайта қарау жоспарлануда.

Бүгінгі қолданыстағы заңнама прокуратура органдарының әлеуетін толыққанды пайдалануға мүмкіндік бермейді (қадағалаудың және прокуратура органдарымен қаралуға жататын өтініштер санаттарының шектері едәуір шектелген және т.с.с.).

Сондықтан тексерулерді жүргізу және тағайындау тәртібін қайта қарау, төменгі деңгейдегі прокурорлардың дербестігін нығайту (Мемлекет басшысының ү.ж. 16 наурыздағы жолдауын іске асыру бойынша ЖҰЖ-дың 21 тармағына сәйкес келеді), прокурорлық тексерулер аясында аудиторларды, мамандарды, сарапшыларды тарту тәртібін және т.с.с. қарастыруды қажеттілігі туындайды.

Сондай-ақ 2021 жылғы 26 ақпандағы 2021 жылғы 26 ақпанда қабылданған "халық үніне құлақ асатын мемлекет" жаңа тұжырымдамасы прокуратура органдарының халықпен, қоғамдық бірлестіктермен және БАҚ-пен жұмыс істеу тәсілдерін тиісінше қайта форматтауды және қайта қарауды талап етеді.

Сол себептен прокуратура органдарының құқық қорғау институттарымен, Адам құқықтары жөніндегі уәкілмен өзара іс-қимылын, оның ішінде заңдылықтың жағдайына бірлескен мониторинг жүргізу арқылы күшейту жөніндегі уәкілеттерді бекіту ұсынылады.

Сонымен қатар, 2017 жылғы 13 қыркүектегі Сыбайлас жемқорлықпен күрес жөніндегі іс-қимылдың Ыстамбұлдық жоспарының ұсыныстарын орындау мақсатында прокуратураның қаржылық дербестігу жөніндегі нормалары қосылады.

Бүгінгі таңда жоғарғы қадағалау органның бюджеттік қамтамасыз етілуі Үкіметпен белгіленген лимит шегінде жүзеге асырылып, прокуратураны атқару органдары билігіне тәуелді етеді және аталған жағдай прокуратураның ерекше конституциялық мәртебесіне сәйкес келмейді.

Бұл мәселені шешуді жолы ретінде прокуратура шығыстарын белгілеу республикандық бюджетте нақты белгіленген пайыз ретінде бекіту арқылы ұсынылады (секвестерлеуге және азайтуға жайтпайды).

 Бұндай тәсіл сот жүйесінде қолданылады (2022 жылдан бастап).

Прокуратураны қаржыландырудың ерекшелігі Бюджеттік кодексте бекітілуі тиіс (Еуропалық прокурорлардың Консультативтік Кеңесінің ұсынысы (ЕПКК №13 қорытындысы 14 тармағы, 2018).

Сонымен қатар, прокуратура қызметінің кепілдігін бекіту мақсатында прокурорлардың әлеуметтік қорғалуын жоғарлатуға бағытталған жағдайларды қарастыру қажет.

Заң жобасында енгізілген негізгі кепілдіктер – тұрғын үйді ұстау үшін өтемақы, еңбек өтілі бойынша зейнетке шыққан кезде бір жолғы ақшалай төлемі, қызмет бойынша жылжу барысында көтермелеу өтемақысы, сондай-ақ прокуратура органдарындағы әкімшілік мемлекеттік қызметкерлердің зейнеткерлік қамтамасыз етілуі.

Мәселен, барлық әскери, арнаулы мемлекеттік органдардың қызметкерлері, сондай-ақ құқық қорғау органдары қызметкерлерінің көбісі тұрғын төлемдері мен қызметтік жылжу кезінде көтермелеу өтемақысын алып отыр.

Алайда, ондай төлемдер прокурорларға қарастырылмаған. Бұл олқылықты заң жоба аясында жоюды және қызметкерлердің тұрғын төлемдері мен көтермелеу өтемақыларға құқығын көздеу қажет.

Сондай-ақ заң жобасы аясында прокуратура органдарының құқық шығармашылық қызметін жетілдіруге бағытталған жағдайларды қарастыру ұсынылады.

Сомыне қатар маңызды факторлардың бірі ретінде ҚР Бас Прокурорының құзыреттерін нақтыландыратын – жаңа конституциялық бақылау (қадағалау) институтын енгізу болып табылады. Атап айтқанда, Конституциялық Соттың құрылуы нормативтік құқықтық актілердің Конституцияға сәйкестігін тексеру және Ата Заңның нормаларына ресми талқылау беру туралы ұсыныспен Конституциялық Сотқа жүгінуге Бас Прокурор құқығын қарастыруды қажет етеді.

1. **Заң жобасы қабылданған жағдайда болжанатын құқықтық және әлеуметтік-экономикалық салдар.**

Заңның қабылдануы құқықтың үстемдігін, азаматтардыңғ қоағм мен мемлекеттің заңды құқықтары мен мүдделерінің тиімді қорғалуын, бизнестің қорғалуын, сондай-ақ прокуратура органдарының құқық қорғау рөлін нығайтуды қамтамасыз етеді.

Жалпы, заң жобасы оңды құқықтық және әлеуметтік-экономикалық салдарға әкеліп соғады және адам мен азаматтың құқықтары мен заңды мүдделерін қорғау аясында қоғамдық қатынастарды жетілдіру бойынша мәселелерді шешуге әкелуі тиіс.

1. **Заң жобасын іске асыруға байланысты болжанатын қаржы шығындары.**

Заң жобасының қабылдануы 2023-2025 жылдар үшін прокуратура қызметінің құқықтық және әлеуметтік кепілдіктерін нығайтуға республикандық бюджеттен, жалпы, 18 754,5 мың теңгені (2023 жыл – 6 251,5 мың теңге, 2024 жыл – 6 251,5 мың теңге, 2025 жыл – 6 251,5 мың теңге) қосымша қаржылық шығындарды бөлуді қажет етеді.

1. **Басқа заңнамалық актілерді әзірленетін заң жобасына бір мезгілде (кейіннен) сәйкес келтіру қажеттігі.**

Заң жобасын қабылдау бір заңның күшін жоюды қажет етеді:

1. Қазақстан Республикасының 2017 жылғы 30 маусымдағы № 81-VI «Прокуратура туралы» Заңы.